stanford-oval/wikipedia huggingface dataset:
ג'רי טריינור
פרסים ומועמדויות

| שנה | טקס | קטגוריה | עבור | תוצאה | מקור |
| --- | --- | --- | --- | --- | --- |
| 2009 | פרסי בחירת הנוער | בחירת שחקן טלוויזיה: קומדיה | iCarly | מועמדות |  |
| 2010 | פרסי בחירות הילדים של ניקלודיאון באוסטרליה | פרס הילד המגודל | iCarly | מועמדות |  |
| 2010 | פרסי בחירות הילדים של ניקלודיאון באוסטרליה | פרס ה"צחקתי בקול" (בשיתוף עם שאר צוות השחקנים) | iCarly | זכייה |  |
| 2011 | פרסי בחירות הילדים של ניקלודיאון בממלכה המאוחדת | איש הניק המצחיק ביותר של הממלכה המאוחדת | iCarly | זכייה |  |
| 2011 | פרסי בחירות הילדים של ניקלודיאון בברזיל | הדמות המצחיקה ביותר | iCarly | מועמדות |  |
| 2011 | פרסי האמי בשעות היום | הופעה יוצאת מן הכלל בסדרה מצוירת | iCarly | מועמדות |  |
| 2012 | פרסי בחירות הילדים של ניקלודיאון 2012 | חבר הטלוויזיה האהוב ביותר | iCarly | מועמדות |  |
| 2024 | פרס בחירת הילדים של ניקלודיאון | כוכב טלוויזיה אהוב (משפחה) | ICarly | מועמדות |  |
הערות שוליים

↑  Every Kids’ Choice 2024 Winner!, Nick (באנגלית)
| --- | --- |
בקרת זהויות :  LCCN: no2010084808  MusicBrainz: 60cb6a92-b766-4aeb-aa55-9443d0b8db95  VIAF: 121260915   WorldCat (עם VIAF): 121260915
גאלפסטרים אירוספייס

| --- | --- |


גאלפסטרים G200
 נתונים כלליים
 מייסדים:  Allen Paulson 
 תקופת הפעילות:  1929–הווה (כ־95 שנים) 
 חברת אם:  ג'נרל דיינמיקס 
 מיקום המטה:  סוואנה 
 ענפי תעשייה:  Aviation, בניית כלי טיס 
 מוצרים עיקריים:  מטוס מנהלים 
 עובדים:  13,000 
  
 www.gulfstream.com
 
גאלפסטרים אירוספייס קורפוריישן (באנגלית: Gulfstream Aerospace Corporation) היא יצרנית מטוסים אמריקנית הפועלת כיחידה של ג'נרל דיינמיקס מאז 2001. ממוקמת בסוואנה, ג'ורג'יה, ארצות הברית. היקף המכירות של החברה הוא מעל 2,000 מטוסים מאז 1958.
היסטוריה

המטוס הראשון שנקרא גאלפסטרים היה הגראמן גאלפסטרים 1, בעל שני מנועי טורבו-פרופ, מתוצרת גראמן. הצלחת תוכנית זו הובילה לפיתוחו של מטוס המנהלים הסילוני גראמן גאלפסטרים 2.
ב-1978 מכרה גראמן את גאלפסטרים לאמריקן ג'ט אינדסטריז שבבעלות אלן פולסון, ששינה את שם החברה לגראמן אמריקן. רכישת תוכנית האיירו קומנדר מרוקוואל השלימה את גיבושה של גאלפסטרים אירוספייס החדשה. ב-1985 קרייזלר רכשה את גאלפסטרים תמורת 637 מיליון דולר, כשפולסון נשאר אחראי, אך כמה שנים מאוחר יותר חבר פולסון לטד פורסטמן ושותפיו לרכוש את החברה בחזרה.
ב-1999 רכשה ג'נרל דיינמיקס את גאלפסטרים מחברת ההשקעות הפרטית פורטסמן ליטל.
היסטוריה > שיתוף פעולה עם התעשייה האווירית

במאי 2001 רכשה גאלפסטרים את חברת "גלקסי אירוספייס" של התעשייה האווירית לישראל ומשפחת פריצקר. "גלקסי אירוספייס" ייצרה שני דגמים של מטוסי מנהלים, מטוס  ה"גלאקסי" וה"אסטרה-SPX" שפותחו בישראל. ביוני 2001 הודיעה ג'נרל דיינמיקס בסלון האווירי בפריז כי לא תשתמש יותר בשמות מותגי המטוסים של גלאקסי, אלא תשתמש בשמות מותגים של מוצרים שלה. ה"גלאקסי" שווק תחת השם "גאלפסטרים-200", וה"אסטרה-SPX" שווק תחת השם "גאלפסטרים-100". פסי הייצור של שני המטוסים המשיכו לפעול בתעשייה האווירית כקבלן משנה ראשי.
ב-3 במאי 2005, בוצעה בהצלחה טיסת בכורה למטוס המנהלים חדש, "גאלפסטרים-G150". מטוס, מקטגוריה בינונית שיכול להטיס שמונה נוסעים, שפותח ויוצר בתעשייה האווירית עבור גאלפסטרים.
באוקטובר 2009, חשפה גאלפסטרים והתעשייה האווירית מטוס מנהלים חדש ה"גאלפסטרים-G280".
בנובמבר 2018, הודיעה התעשייה האווירית כי בעקבות הפסדי עתק בתחום מטוסי מנהלים, היא שוקלת להפסיק את הייצור, אך לבסוף הוחלט לחדש את החוזה עם גאלפסטרים ולהשקיע בפיתוח דגם חדש, עקב חשיבות פעילות ייצור מטוסים בחברה, בכדי להמשך להיות בחזית הטכנולוגיה בתחום התעופה.
סוגי מטוסים מן העבר

גראמן גאלפסטרים 1, מטוס מנהלים בעל שני מנועי טורבו-פרופ
גראמן גאלפסטרים 2, מכאן והלאה כל מטוסי גאלפסטרים הם מטוסי מנהלים בעלי שני מנועי סילון
גאלפסטרים 3
גאלפסטרים 4
גאלפסטרים 5
סוחוי-גאלפסטרים S-21, תכנון של מטוס מנהלים סילוני על-קולי
גאלפסטרים אמריקן AA-1C לינקס ו-T-קאט
גאלפסטרים אמריקן AA-5B טייגר
גאלפסטרים אמריקן GA-7 קואגר
גאלפסטרים G100, במקור מטוס האסטרה SPX של התעשייה האווירית
גאלפסטרים G150, פיתוח המבוסס על האסטרה SPX של התעשייה האווירית
גאלפסטרים G200, המבוסס על הגלקסי של התעשייה האווירית
סוגי מטוסים עכשוויים

כיום (2019), מייצרת גאלפסטרים חמישה דגמים של מטוסים פרטיים:
גאלפסטרים G280, המבוסס על הגאלפסטרים G200 ומיוצר ברובו בתעשייה האווירית.
גאלפסטרים G350/G450, המבוסס על הגאלפסטרים 4-SP
גאלפסטרים G500/G550, המבוסס על הגאלפסטרים 5
גאלפסטרים G650 (ביצע טיסת בכורה ב-2009 ונמכר לראשונה ב-2012)
הערות שוליים

↑  שירות בלומברג, ניו-יורק, ‏ג'נרל דיינמיקס תרכוש את יצרנית מטוסי המנהלים גאלפסטרים ב-5.3 מיליארד ד', באתר גלובס, 18 במאי 1999
↑  דרור מרום, ‏ג'נראל-דיינמיקס רוכשת את חברת מטוסי המנהלים גלאקסי של תע"א ומשפ' פריצקר, באתר גלובס, 1 במאי 2001
↑  דרור מרום, ‏ג'נרל-דיינמיקס משנה את מותגי מטוסי הגלאקסי והאסטרה מתוצרת תע"א למותגי גולפסטרים, באתר גלובס, 21 ביוני 2001
↑  אורה קורן,אמנון ברזילי, מטוס המנהלים של התעשייה האווירית השלים בהצלחה טיסת בכורה, באתר הארץ, 4 במאי 2005
↑  אורה קורן, תע"א חשפה מטוס מנהלים חדש, באתר הארץ, 6 באוקטובר 2009
↑  יובל אזולאי, ‏בעקבות הפסדי עתק - התעשייה האווירית שוקלת להפסיק את ייצור מטוסי המנהלים, באתר גלובס, 19 בנובמבר 2018
↑  אמיתי גזית, למרות ההפסדים: דירקטוריון תע"א אישר פיתוח מטוס מנהלים משודרג, באתר כלכליסט, 27 בדצמבר 2018
↑  דף מידע באתר החברה
| --- | --- |
בקרת זהויות :  GND: 1116375974  LCCN: no95042055  NLA: 35671992  VIAF: 167797146   WorldCat (עם VIAF): 167797146
גרטרוד דובי בלום

| --- | --- |

גרטרוד דובי בלום, 1986
 לידה:  7 ביולי 1901 Wimmis, קנטון ברן, שווייץ 
 פטירה:  23 בדצמבר 1993 (בגיל 92) סן קריסטובל דה לאס קאסאס, צ'יאפס, מקסיקו 
 שם לידה:  Gertrude Elisabeth Lörtscher 
 מדינה:  שווייץ 
 בן או בת זוג:  פרנס בלום (16 בפברואר 1950–23 ביוני 1963) 
 
גרטרוד דובי בלום (בגרמנית: Gertrude Duby Blom;‏ 7 ביולי 1901 – 23 בדצמבר 1993) הייתה עיתונאית, צלמת, אנתרופולוגית ופעילה סביבתית שווייצרית. בלום הגיעה מאירופה למקסיקו בשנות ה-40 של המאה ה-20 ובילתה כחמישה עשורים בתיעוד דרך צילום של בני המאיה הילידים, ובמאבק נגד כריתת היערות המאסיבית למען שימור הסביבה הטבעית של בני המאיה, יערות הגשם. ביתה של בלום, קאסה נה בולום (אנ'), משמש עד היום כמרכז מחקר, כמלון וכמוזיאון.
ביוגרפיה > אירופה

גרטרוד בלום נולדה בשם גרטרוד אליזבת' לורשטר בברן, שווייץ, וגדלה במשפחה שמרנית ממעמד הביניים. אביה, אוטו לורטשטר, היה כומר פרוטסטנטי. בשנת 1918, בלום התחילה ללמוד בבית ספר לעבודה סוציאלית בציריך, הצטרפה למפלגה הסוציאליסטית ופיתחה עניין בפוליטיקה ועיתונאות. בשנת 1924 היא נישאה לקורט דובי, בנו של פקיד איחוד רדיקלי. נישואים אלה לא צלחו, ובסוף שנות ה-20 הפכה בלום לפעילה פוליטית, שהקימה תנועת נוער דמוקרטית והייתה כתבת בעיתון שווייצרי. בלום החלה להיחשף לפשיזם, ואף נאסרה במהלך ביקור באיטליה עקב קריאה של ספרים שהיו לכאורה מרדניים. בלום גורשה מאיטליה ובשנת 1928 עברה לגרמניה, שם פעלה נגד התנועה הנאצית, גם לאחר עלייתם לשלטון, והפסיקה כאשר פעילות זו הפכה לסכנה ממשית לחייה. בלום עברה לפריז, שם המשיכה את מאבקה נגד הנאציזם גם כעיתונאית וגם כאקטיביסטית פוליטית. עם עוד אלפי זרים, בלום נעצרה ובילתה כחמישה חודשים במחנה מעצר צרפתי. בלום הרגישה אכזבה מהמציאות הפוליטית של אירופה, והיגרה לניו יורק, יחד עם אסירים רבים ממחנה המעצר הצרפתי. אחרי תקופה של התאוששות, הגישה בקשה להיכנס למקסיקו, ובקשתה התקבלה.
ביוגרפיה > מקסיקו

עם הגעתה למקסיקו, בלום קיבלה עבודה כעיתונאית ועובדת סוציאלית מטעם משרד העבודה המקסיקני, ועבודתה התמקדה בנשים עובדות מפעל. בשנת 1943 בלום הצטרפה למשלחת ראשונה מטעם ממשלת מקסיקו ליצירת קשר עם בני המאיה משבט הלקנדון. באותה שנה פגשה את פרנץ בלום (אנ'), והשניים נישאו לבסוף בשנת 1950. ביתם, "Casa Na Bolom", הפך למרכז אנתרופולוגי ומחקרי. בשנות החמישים והשישים ערכה בלום אינספור ביקורים במעבי יערות הגשם, עם ובלי בן זוגה (פרנץ בלום נפטר בשנת 1963) כדי לתעד ולתקשר עם בני המאיה. היא רקמה חברות אמיצה עם מנהיגם האלמותי של בני הלקנדון (אנ'), צ'אן קין וייחו. בלום המשיכה את חייה ומסעה לתיעוד ושימור יערות הגשם ובני המאיה עד מותה ממחלת לב בביתה בשנת 1993.
עבודתה

עיקר עבודתה של בלום עסק בצילום ותיעוד של בני הלקנדון (בני המאיה) ושל יערות הגשם. אף על פי שלא הראתה עניין קודם בצילום, הדחף שלה לתעד את בני המאיה התגבר והיא התחילה בעבודת צילום שנפרשה לאורך כמעט חמישה עשורים. בלום תיעדה שינוי קטסטרופלי ביערות הגשם – מצב יערות הגשם במקסיקו הלך והתדרדר במהלך עבודת התיעוד של בלום, והיא החלה לראות בעצמה שליחה להגנה עליהם. משם, פועלה התמקד גם בעשייה סביבתית: היא ניסתה לעשות כל מה שיכלה כדי להגן על יערות הגשם ובני המאיה. בלום הוציאה שני ספרים: ספר אחד על המשלחת שיצאה אליה בשנת 1943, וספר שני המציג את התמונות שהיא צילמה. בלום פרסמה מאמר, וערכה הרצאות והסברים, הכל במטרה להגן על יערות הגשם.
הערות שוליים

↑  Gertrude Duby Blom exhibit photographs, 1941-2004 and undated, Duke University Libraries
↑  רוית חבשוש, שומרי הג'ונגל: מסע אל בני המאיה האחרונים החיים ביערות הגשם, באתר ynet, 10 בדצמבר 2021
↑  Duby-Blom, Gertrude (1901–1993), Encyclopedia.com
↑  Woman, 84, fights to save rain forest, Toronto Star, ‏1986
↑  מארי ל. רוביסון, The house of the jaguar: The engaged anthropology of Gertrude Duby Blom at Museo Na Bolom, ProQuest, ‏2006
| --- | --- |
בקרת זהויות :  NLI: 987007327265205171  BnF: cb14434246v (data)  GND: 119185237  HDS: 022738  ISNI: 0000 0001 1445 065X  LCCN: n83134641  NKC: jo20211098340  NTA: 073188603  PIC: 274520  RKD: 9222  SIKART: 12584261  SNAC: w6ht3w30  Trove: 793839  ULAN: 500341247  VIAF: 57419293   WorldCat (עם VIAF): 57419293 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרטרוד דובי בלום".
ברנאט קונדור

| --- | --- |

 לידה:  27 באוגוסט 1884 זמון 
 פטירה:  29 במאי 1942 (בגיל 57) בודפשט, ממלכת הונגריה 
 שם לידה:  Kohn Bernát 
 מדינה:  הונגריה 
 מקום קבורה:  בית הקברות היהודי ברחוב קוזמה 
 תפקיד:  קומיסר 
 
ברנאט קונדור (במקור קוֹהְן (כהן) עד 1903, בהונגרית: Kondor Bernát; זמון, 27 באוגוסט 1884 – בודפשט, 1942 . 29 במאי) היה תועמלן סוציאליסטי יהודי-הונגרי, עובד דפוס חבר במועצה הממשלתית המהפכנית (ממשלה) ברפובליקה הסובייטית ההונגרית.
ביוגרפיה

ברנאט קונדור נולד במשפחה יהודית כבנם של דיולה קוהן (הגרסה ההונגרית-אוסטרית לכהן) ושל ינקה מאייר. לפני שהפך למזכיר הקואופרטיב הצרכני הכללי עבד כפקיד ביומון נפסבה. ב-21 בפברואר 1914 נשא לאישה את יוליאנה שימון, בתם של יוז'ף שימון ושל יוליאנה גאל בבודפשט. בתקופת הרפובליקה הסובייטית ההונגרית, החל מ-3 באפריל, בנוסף לארתור אילש (מקודם בראון) ומור ארדיאי, הוא היה קומיסר העם לאספקת מזון והחל מ-5 באפריל לאספקה ציבורית. לאחר נפילת הרפובליקה היו נגדו כמה תביעות, בהן הואשם, בין היתר, בהסתה וברצח. הוא ברח לווינה, משם כתב מכתב השמצה לג'רג' לוקאץ' בשנת 1920 יחד עם שאנדור וינצה. בהמשך חזר להונגריה והפך למנכ"ל חברת קורווין (Corvin), המכון לביטוח הפועלים. ברנאט קונדור הובא למנוחות בבית הקברות היהודי ברחוב קוזמה בבודפשט.
העבודיו העיקרית

חוויות תועמלנות; דברי מבוא ארנה גרמי; פגסוס, וינה - לייפציג, 1923 (הופיע גם בגרמנית)
פוליטיקה הו! אירועים שהתרחשו ; בודפשט, 1939
ראו גם

יוזף בולוני: ממשלות הונגריה 1848–1975. בודפשט: 1978. ISBN 963-05-1242-4
פאל גויאש: חייהם ויצירותיהם של סופרים הונגרים - סדרה חדשה I - XIX. בודפשט: איגוד הספרנים והארכיונים ההונגרים. 1939–1944.1990–2002.
יוז'ף פלטינוס: חטאי הבנייה החופשית: תנועת הבונים החופשיים ההונגרים ויחסי החוץ שלהם בין 1920 לבין 1937. בודפשט: 1938–1939.
לקריאה נוספת

לקסיקון יהודי הונגרי. 1929. ברנאט קונדור
אלברט וארי: קורבנות השלטון האדום בהונגריה. נכתב ופורסם על ידי אלברט וארי על בסיס דוחות רשמיים ופסקי דין. מהדורה מחודשת. 1993. ISBN 963-8484-00-4
שיא אישי. ארכיונים של בירת בודפשט, 1919.
ברנאט קונדור. המוזיאון הספרותי פטפי.
הערות שוליים

↑  A Belügyminisztérium 1903. évi 85988. sz. rendelete. MNL-OL 30798. mikrofilm 457. kép 3. karton. Névváltoztatási kimutatások 1903. év 23. oldal 38. sor.
↑  A házasságkötés bejegyezve a Bp. II. ker. állami házassági akv. 134/1914. folyószáma alatt.
גומחת תאי גזע

| --- | --- |
 שיוך:  נישת תאי גזע 
 
גומחת תאי גזע או נישת תאי גזע (באנגלית: Stem cell niche) היא אזור ברקמה המשמר את תכונות ההתחדשות של תאי גזע.
במהלך ההתפתחות העוברית התנאים המשתנים בגומחות תאי הגזע, מעודדים חלוקה והתמיינות של תאי הגזע לקבלת הרקמות הבשלות השונות. אצל אנשים בוגרים הגומחות שומרות על תאי הגזע במצב שקט עד למצב פציעה בה תאי הגזע מופעלים לחדש את הרקמה הפגועה. דוגמאות לגומחות תאי גזע באדם בוגר הן במח העצם, בבסיס זקיקי השערות ובקריפטות של המעיים.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
גרטרוד יורקס ואולד לייס

| --- | --- |

גרטרוד יורקס (מימין) ואולד לייס (משמאל), כפי שהופיעו על עטיפת החוברת Runaways #14 מיוני 2004. אמנות מאת ג'ו צ'ן.
 סוג:  גיבור-על
 הוצאה לאור:  מארוול קומיקס
 הופעה ראשונה:  Runaways #1-2 (יולי-אוגוסט 2003)
 יוצרים:  בריאן ק. ווהן אדריאן אלפונה
 גילום הדמות:  אריאלה ברייר ("הבורחים")
 מידע
 כינויים:  גרט, ארסניק (גרטרוד). או. ל, לייס (אולד לייס)
 סטטוס:  פעיל
 כוחות:  גרטרוד: קשר טלפתי עם הדיינוניכוס המהונדס-גנטית אולד לייס אולד לייס: כל יכולות הדיינוניכוס, אינטלקט אנושי
 חברה בקבוצה:  Runaways
 אזרחות:  ארצות הברית 
 דמויות קשורות
 משפחה:  גרטרוד: דייל וסטייסי יורקס (הורים, מתים) אולד לייס (קשר טלפתי) אולד לייס: גרטרוד יורקס (קשר טלפתי) צ'ייס סטיין (קשר טלפתי בעבר)
 
גרטרוד יורקס ואולד לייס (באנגלית: Gertrude Yorkes and Old Lace) הם דמויות בדיוניות של גיבורי-על המופיעים בחוברות הקומיקס Runaways ביקום מארוול קומיקס. דמותה של גרטרוד יורקס הופיעה לראשונה בחוברת Runaways #1 מיולי 2003, ונוצרה בידי הכותב בריאן ק. ווהן והמאייר אדריאן אלפונה. דמותו של אולד לייס הופיעה לראשונה בחוברת העוקבת, Runaways #2 מאוגוסט 2003, שנכתבה ואוירה בידי ווהן ואלפונה.
גרטרוד יורקס היא צעירה, אשר ירשה מהוריה קשר טלפתי לדינוזאור מהונדס גנטית בשם אולד לייס. במותה הורישה גרטרוד את הקשר הטלפתי לחברה הטוב לקבוצה צ'ייס סטיין. כל פעם שאחד מן הצמד נפגע, השני סובל מכאבו - כאשר גרטרוד מתה, אולד לייס כמעט נהרג גם הוא אלמלא גרטרוד העבירה את הקשר הטלפתי לצ'ייס. זמן מה לאחר מכן ניצלה גרטרוד ממוות באמצעות מסע בזמן, ושבה לחיק ה-Runaways.
את דמותה של גרטרוד יורקס בסדרת הטלוויזיה "הבורחים" שמשודרת ב-Hulu מגלמת השחקנית אריאלה ברייר.
ביוגרפיה בדיונית > מותה של גרטרוד, אולד לייס וצ'ייס

במהלך משימתם של ה-Runaways להצלת מולי מלהקת האריות, צ'ייס רץ לתוך מצפה גריפית הבוער כדי להציל אותה. ללא ידיעתו, מולי כבר חולצה, והוא נאלץ להילחם לבדו בג'פרי ויילדר הנוסע בזמן. גרטרוד ואולד לייס נכנסו אחריו, ובמהלך הקרב, ג'פרי זרק סכין לחזה של גרטרוד. לפני שמתה, היא הספיקה להעביר את הקשר הטלפתי לצ'ייס. לאחר מותה, צ'ייס השתמש באולד לייס באופן אגרסיבי וזועם, ואף פקד עליו לקרוע את גרונו של אחד מאויביהם. כאשר צ'ייס פקד עליו לשמור עליו מה-Runaways, קרולינה הצליחה להוציא אותו מפקודה זו, באומרה שכל אחד יכול לבחור לא לציית.
כאשר הקבוצה עברה לבית מאליבו, אולד לייס צפה בטלוויזיה עם קלרה פראסט, כשלפתע מל"ט התרסק על הבית. בהגנה על קלרה, אולד לייס נהרג לכאורה. למרות שצ'ייס הרגיש שהוא מת, אולד לייס הועבר לעולם הדינוזאורים של הדינוזאור השטני ומון-בוי. מולי שמה לב שגופתו נעלמה. מאוחר יותר, צ'ייס ראה ילדה הדומה לגרטרוד, ורץ אחריה בכביש סואן. כשאמרה לו לעצור, הופיעה מאחוריה צללית של דינוזאור; כשצ'ייס נדרס, שתי הדמויות נעלמו.
ביוגרפיה בדיונית > אקדמיית האוונג'רס, תחיה מחודשת

חודשים לאחר מכן, ניקו השתמשה בקסם ומצאה את אולד לייס. ה-Runaways ביקשו סיוע מרפטיל ואקדמיית האוונג'רס. בעזרת הקמע של רפטיל, קסמיה של ניקו ומכונת הזמן של האנק פים, נפתח שער לממד בו אולד לייס נמצא, חי ובריא. כאשר צ'ייס וניקו נחטפו בידי ארקייד, אולד לייס נעשה מלנכולי וכמעט ולא אכל.
שנים לאחר מכן הצליח צ'ייס לתקן מכונת זמן שהוזהר לא להשתמש בה בידי גרסה מיקום חלופי של גרטרוד, כדי לחזור אחורה בזמן ולהציל את גרטרוד. הוא איחר את הרגע בו נדקרה בידי ג'פרי ויילדר, אך הצליח להשיבה פצועה אל זמן ההווה, בו טופלה בידי ניקו וצ'ייס. בשומעה כי הקבוצה התפרקה מאז מותה, החלה גרטרוד לפעול לאיחוד ה-Runaways, והתאחדה עם אולד לייס. השניים החלו להתגורר עם מולי הייז וסבתה.
הערות שוליים

↑  Runaways #3
↑  Runaways #1-18
↑  Runaways Vol.2 #18
↑  Runaways Vol.2 #19
↑  Runaways Vol.2 #22
↑  Runaways Vol.2 #24
↑  Runaways Vol.3 #11-12
↑  Avengers Academy #28
↑  Runaways Vol.3 #13-14
↑  Avengers Academy #27-28
↑  Avengers Arena #1
↑  Avengers Arena #13
↑  Runaways Vol.5 #1-2
↑  Runaways Vol.5 #4-6
גאורג פייפר

| --- | --- |

גנרל גאורג פייפר
 לידה:  5 במאי 1890 ונדסן, הקיסרות הגרמנית הקיסרות הגרמנית
 פטירה:  28 ביוני 1944 (בגיל 54) מוהילב, ברית המועצות ברית המועצות
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1908–1944 (כ־36 שנים)
 דרגה:   גנרל חיל התותחנים (ורמאכט)
 תפקידים בשירות
 מפקד הדיוויזיה ה-94   מפקד הדיוויזיה ה-306   מפקד הקורפוס ה-6
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה   הצלב הגרמני בזהב
 
גנרל גאורג פייפר (בגרמנית: Georg Pfeiffer;‏ 5 במאי 1890 – 28 ביוני 1944) היה מפקד בוורמאכט שפיקד על כוחות במלחמת העולם השנייה.
ביוגרפיה > קריירה מוקדמת

פייפר נולד ב-5 במאי 1890 בונדסן, שהשתייכה לקיסרות הגרמנית, לקרל פייפר, שהיה מנהל מפעל סוכר, ולאנה לבית ברנדאל. בשנת 1908 התגייס פייפר לצבא הגרמני הקיסרי, והצטרף לרגימנט הארטילריה ה-4 (מגדבורג), ובשנת 1912 הועבר לרגימנט הארטילריה ה-20 (לאוונבורג), עמו לחם במלחמת העולם הראשונה. ב-25 בפברואר 1915 הועלה לדרגת אובר לוטננט, וב-27 בינואר 1918 הועלה לדרגת האופטמן. על פעולותיו בקרבות קיבל את עיטורי צלב הברזל דרגה שנייה, וצלב הכבוד של מלחמת העולם 1914/1918.
לאחר המלחמה פרש פייפר מהצבא, והצטרף למשטרת הביטחון בבראונשווייג, שם מילא תפקידי פיקוד ומטה. בתחילת שנות ה-30 הוא הועלה לדרגת אוברסט לוטננט, ומונה לראש מטה המחוז הצפוני של המשטרה. ב-1 באוקטובר 1935 הוא הצטרף לוורמאכט, ומונה למפקד רגימנט הארטילריה הכבדה ה-64 בברסלאו. ב-1 באוגוסט 1936 הוא הועלה לדרגת אוברסט, וב-1 באוגוסט 1937 הוא מונה למפקד רגימנט הארטילריה ה-23 בפוטסדאם.
ביוגרפיה > מלחמת העולם השנייה

בפרוץ המלחמה פיקד פייפר על רגימנט הארטילריה ה-23, ולחם עמו במהלך המערכה בפולין כחלק מהדיוויזיה ה-23. ב-1 באוקטובר 1939 הוא מונה למפקד אגד הארטילריה ה-105, ולחם עמו במהלך המערכה על צרפת, וב-1 ביוני 1940 הוא הועלה לדרגת גנרל מיור. ב-1 בספטמבר 1940 הוא מונה למפקד הדיוויזיה ה-94, ובמהלך מבצע ברברוסה לחם עם הדיוויזיה שבפיקודו בתחילה בעתודת הOKH כחלק מהקורפוס הממונע ה-40 במסגרת הארמייה השנייה, ולאחר מכן תחת פיקוד הארמייה ה-17, עמה לחם בגזרה הדרומית. ב-1 ביוני 1942 הוא הועלה לדרגת גנרל לוטננט, ובמהלך מבצע מקרה כחול הוא לחם עם הדיוויזיה בתחילה כחלק מהארמייה ה-17, ולאחר מכן כחלק מארמיית הפאנצר הרביעית. בהמשך לחמה הדיוויזיה כחלק מהארמייה השישית בקרב סטלינגרד, וב-11 בדצמבר 1942 הוא הוטס אל מחוץ לכיס סטלינגרד, ומונה במקביל גם למפקד הדיוויזיה ה-306. פייפר לחם עם כוחותיו במהלך מבצע סופת חורף כחלק מפלגת הארמייה הולידט, וב-16 בינואר 1943 הוענק לו עיטור צלב האבירים של צלב הברזל. ב-29 בינואר 1943 נכנעו שרידי הדיוויזיה ה-94 לכוחות הסובייטים, וב-1 במרץ אותה שנה הוא מונה להקים את הדיוויזיה מחדש. בדצמבר 1943 הועברה הדיוויזיה לאיטליה, שם לחמה כחלק מהארמיות העשירית וה-14, ובכלל זה בקרב מונטה קאסינו. ב-1 במאי 1944 הוא מונה למפקד הקורפוס ה-6, וב-20 במאי 1944 הוא הועלה לדרגת גנרל חיל התותחנים. פייפר פיקד על הקורפוס במהלך מבצע בגרטיון, וב-28 ביוני 1944 נהרג במתקפה אווירית במהלך מתקפת מוהילב.
ג'קי סמית'-ווד

| --- | --- |
אין תמונה חופשית
 לידה:  1954 (בת 70 בערך)
 מדינה:  הממלכה המאוחדת 
 פרופיל ב-IMDb
 
ג'קי סמית'-ווד (באנגלית: Jackie Smith-Wood; נולדה ב-1954) היא שחקנית ובמאית בריטית. כשחקנית הופיעה בקולנוע, טלוויזיה, תיאטרון ורדיו.
ביוגרפיה

סמית'-ווד נולדה ב-1954 בצ'לטנהאם. היא למדה באוניברסיטת אוקספורד ולמדה משחק באקדמיית ובר דאגלס לאמנות הדרמה. בעבר הייתה גרה באוקספורד וכיום (2017) היא חיה בגלוסטר.
היא מוכרת בעיקר מהופעתה בתפקיד מרי קרופורד במיני-סדרה של ה-BBC "מנספילד פארק" עיבוד לרומן באותו שם מאת ג'יין אוסטן. היא הופיעה בתוכניות טלוויזיה בריטיות שונות בהן בתפקיד אורח בפרק "Presents Strange But True" בסדרה "בארי מורס".
בתיאטרון שיחקה בתפקידים הבאים:
אן וייטפילד במחזה "Man and Superman" מאת ג'ורג' ברנרד שו יחד עם פיטר או'טול בתיאטרון קיימברידג' (1982)
אלייזה דוליטל לצדו של פיטר או'טול בתפקיד הנרי היגינס במחזה "פיגמליון" מאת ג'ורג' ברנרד שו בתיאטרון שאפטסברי (1984)
גברת גיבס במחזה "The Royal Baccarat Scandal" מאת רויס רייטון בתיאטרון המלכותי היימרקט (1989)
ב-2006 ביימה סמית'-ווד את המחזה "הדוב" והמחזה "הצעת נישואים" מאת צ'כוב עבור Studio Theatrale du Luberon. ב-2008 ביימה את המחזה "Blithe Spirit" מאת נואל קאוורד.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1979 |  | BBC2 Playhouse | סיליה | בפרק "Speed King" |
| 1979 |  | Secret Orchards | ננסי אקרלי |  |
| 1982 | ננסי אסטור | Nancy Astor | ונישה | מיני-סדרה |
| 1982 |  | Man and Superman | ויולט רובינסון | סרט טלוויזיה |
| 1983 | מנספילד פארק | Mansfield Park | מרי קרופורד | מיני-סדרה |
| 1984 |  | Minder | ג'סיקה טרנט | בפרק "A Star Is Gorn" |
| 1984 |  | Oxbridge Blues | ליידי ג'יין | בפרק "Sleeps Six" |
| 1985 |  | Time for Murder | ליידי טניה סיבלי | בפרק "Bright Smiler" |
| 1986 |  | Man-Eaters of India | נורה ויוויאן | סרט דוקומנטרי |
| 1991 | ברז'ראק | Bergerac | ג'ניפר קלדר | בפרק "Snow in Provence" |
| 1991 | בית אליוט | The House of Eliott | שרה וייט | סדרת טלוויזיה (פרק אחד) |
| 1992 |  | Side by Side |  | סדרת טלוויזיה |
הערות שוליים

1 2  Jackie Smith-Wood on IMDb
↑  Jackie Smith-Wood on LinkedIn
↑  ITV, 2 February 1984: Strange But True. TV Times, 28 January – 3 February 1984. p. 48.
| --- | --- |
בקרת זהויות :  MusicBrainz: f723df6d-7dd9-4adf-8985-71e7bc4084c8
ג'סי טיילר פרגוסון

| --- | --- |

ג'סי טיילר פרגוסון, 2014
 לידה:  22 באוקטובר 1975 (בן 48) מיזולה, מונטנה, ארצות הברית
 מדינה:  ארצות הברית 
 תקופת הפעילות:  מ-1998
 מקום לימודים:  St. Pius X High School  האקדמיה האמריקאית למוזיקה ודרמה 
 בן או בת זוג:  Justin Mikita (20 ביולי 2013–?) 
 מספר צאצאים:  1 
 http://www.jessetylerferguson.com/
 פרופיל ב-IMDb
 
ג'סי טיילר פרגוסון (באנגלית: Jesse Tyler Ferguson; נולד ב-22 באוקטובר 1975) הוא שחקן אמריקאי, הידוע בשל גילום דמותו של מיטשל פריצ'ט בסדרה "משפחה מודרנית" (2020-2009), ברשת ABC; עבורו קיבל חמש מועמדויות לפרס אמי. קודם לכן שיחק את התפקיד של ריצ'י וולך בסיטקום "הכיתה" (2007-2006) ועוד מוכר מהופעותיו בתיאטרון ברודוויי.
ביוגרפיה

ג'סי טיילר פרגוסון נולד במיזולה, מונטנה; בנם של אן פרגוסון (לבית דויל) ורוברט "בוב" פרגוסון. הוריו התגרשו כשהיה בן 18. לפרגוסון יש אח, בן פרגוסון, ואחות, קלי פרגוסון. פרגוסון נקרא על שם סבתו מצד אביו, ג'סי אפרקיו פרגוסון, אליה היה קרוב מאוד כשגדל. גם סבא רבא שלו מצד אביו נקרא ג'סי.
כשהיה צעיר משפחתו עברה לאלבקרקי, ניו מקסיקו, שם גדל. בגיל שמונה החליט להיות שחקן, והצטרף לתיאטרון הילדים של אלבקרקי, שם היה חבר במשך שש שנים. למד בתיכון הקתולי על שם סנט פיוס העשירי באלבקרקי, שם פרגוסון גילם את אלברט פטרסון במחזה "ביי ביי בירדי". הוא השתתף בקבוצת הדיונים של בית הספר וסיים את לימודיו ב-1994.
לאחר התיכון פרגוסון למד באקדמיה האמריקאית למוזיקה ודרמה (אנ') בניו יורק.
קריירה

בשנת 1998 החל לשחק בתור צ'יפ במחזמר "יום בניו יורק" שרץ מ-19 בנובמבר 1998 עד 17 בינואר 1999.
בשנת 2006 שיחק בדרמה הרומנטית "רגעים יקרים של אהבה" לצד שרה פולסון ואמנדה פיט.
בשנת 2009 החל לגלם את מיטשל פריצ'ט בסיטקום המצליח של ABC; "משפחה מודרנית" עורך דין המאמץ ביחד עם בן זוגו, קמרון (אריק סטונסטריט), תינוקת וייטנאמית בשם לילי; הוא אחיה של קלייר (ג'ולי בואן) ובנו של ג'יי (אד אוניל). עבור תפקידו בסדרה, היה פרגוסון מועמד חמש פעמים ברציפות לפרס אמי לשחקן המשנה הטוב ביותר בסדרת קומית (2014-2010).
בשנת 2014 ביצע מספר הופעות אורח בסדרה הקומית "טיפול אונליין" ברשת שואוטיים בכיכובה של ליסה קודרו.
בשנת 2018 העניק את קולו להקלטת ספר הילדים "יום בחייו של מרלון באנדו".
באפריל 2020 לוהק פרגוסון לככב בהפקה המחודשת למחזה "Take Me Out" בברודוויי; אך בשל מגפת הקורונה עלייתו נדחתה ל-10 במרץ 2022; עבור תפקידו הוא זכה בפרס טוני לשחקן הטוב ביותר לשנת 2022.
חיים אישיים

בספטמבר 2012, פרגוסון הכריז על אירוסיו לעורך הדין ג'סטין מיקיטה, בן זוגו מזה שנתיים. הם נישאו בטקס שנערך במנהטן ב-20 ביולי 2013, כשהמחזאי והתסריטאי היהודי טוני קושנר ניהל את חתונתם. בנם, בקט מרסר פרגוסון-מיקיטה, נולד ב-7 ביולי 2020.
באוגוסט 2022, פרגוסון הנחה את טקס החתונה וחילופי הנדרים של חברתו לקאסט במשפחה מודרנית, שרה היילנד עם איש הטלוויזיה וולס אדמס. טקס הנישואין התקיים ביקב בסנטה אינז, קליפורניה.
על תהליך היציאה מהארון, הוא אמר שהיה עליו לומר לאביו שלוש פעמים (כשהוא היה בן 17, 19 ו-21): "זה תהליך יציאה גם עבורם, וזה לוקח זמן". בדצמבר 2015 פרסם כי חלה בסרטן העור והחלים הודות לאבחון מהיר..
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | Ordinary Sinner | אוגדן |  |
| 2006 | רגעים יקרים של אהבה | סטודנט |  |
| 2008 | ללא עקבות | ארתור ג'יימס הלמר |  |
| 2009 | Wonderful World | סיריל |  |
| 2016 | עידן הקרח: מסלול התנגשות | שאנגארי לאמה | דיבוב |
| 2022 | אייבי ובין: מוכרחות לרקוד | מיסייה ג'וי |  |
| 2023 | חומר דוב | פיטר |  |